Mara ta' 45 sena li kienet passiġġiera f'karozza tinsab fil-periklu tal-mewt wara li sewwieq tilef il-kontroll tal-vettura u baqa' dieħel f'residenza privata. L-inċident seħħ dalgħodu għall-ħabta tan-nofsiegħa fi Triq Bormla, iż-Żejtun. Jirriżulta li r-raġel involut fl-inċident hu James Barbara, ċ-Chairman tal-kumpanija James Catering u l-mara li weġġat fl-inċident hi l-mara tiegħu. Il-Pulizija tad-Distrett marru immedjatament fuq il-post fejn mill-ewwel stħarriġ irriżulta li raġel ta' 50 sena li jgħix Ħal Tarxien, kien qiegħed isuq Lamborghini Urus, tilef il- kontroll u ħabat ġo residenza. Fil-vettura kien hemm ukoll mara ta' 45 sena residenti Ħal Tarxien. Kien is-sit Malta Today l-ewwel ma' żvela min hi l-koppja nvoluta f'dan l-inċident. Fuq il-post issejħu l-membri tal-Protezzjoni Ċivili sabiex jassistu u kif ukoll tim mediku. Ir-raġel u l-mara ttieħdu l-Isptar Mater Dei permezz ta' ambulanza fejn hu ġie ċċertifikat li qed isofri minn ġrieħi gravi filwaqt li l-mara ġiet iċċertifikata li qed issofri minn ġrieħi serji. Bil-każ ġie nfurmat il-Maġistrat tal-Għassa Dr Joseph Mifsud li ħatar inkjesta filwaqt li l-Pulizija għadha għaddejja bl-investigazzjonijiet fuq il-każ. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6024eb58320a2_rand.td-a-rec-img{text-align:left}.td_uid_3_6024eb58320a2_rand.td-a-rec-img img{margin:0 auto 0 0}